26.5.2009 Jurnalul Oficial al Uniunii Europene L 12711 COMISIE DECIZIA COMISIEI din 28 ianuarie 2009 A privind „planurile de urgență” în sectorul fructelor şi legumelor puse în aplicare de către Franța [C 29/05 (ex NN 57/05)] [notificată cu numărul C(2009) 203] (Numai textul în limba franceză este autentic) (2009/402/CE) COMISIA COMUNITĂȚILOR EUROPENE, având în vedere Tratatul de instituire a Comunității Europene, în special, articolul 88 alineatul (2) primul paragraf, după invitarea părților interesate să își prezinte observaţiile în conformitate cu articolul 88 alineatul (2) primul paragraf din tratat şi având în vedere aceste observații, întrucât: . PROCEDURĂ În urma unei plângeri, Comisia a adresat Franţei o scrisoare la 31 iulie 2002, în care solicita informații cu privire la ajutoarele naţionale nenotificate din sectorul fructelor şi legumelor pe care Franța le-ar fi achitat de mai mulţi ani în contextul unor măsuri denumite „planuri de urgenţă”, „planuri strategice” sau „planuri conjuncturale” (denumite în continuare „planurile de urgență”). La data de 21 octombrie 2002 a avut loc o întrevedere între autoritățile franceze și serviciile Comisiei. Prin scrisoarea din 26 decembrie 2002, înregistrată la 2 ianuarie 2003, Franța a oferit informații care confirmau faptul că s-au acordat astfel de ajutoare până în anul 2002. Prin scrisoarea din 16 aprilie 2003, Comisia a solicitat Franței un inventar complet al ajutoarelor acordate în cadrul „planurilor de urgenţă”, defalcate pe măsuri şi sectoare de producție, care să includă valoarea ajutorului destinat fiecărei măsuri și durata precisă a sistemelor. Prin scrisoarea din 30 aprilie 2003, Franţa a solicitat prelungirea termenului de răspuns la cererea de informații a Comisiei. Prin scrisoarea din 22 iulie 2003, înregistrată la 25 iulie 2003, Franța a transmis informații privind tipul acţiunilor finanţate, precum şi tabele care prezintă distribuția fondurilor publice alocate diferitelor sectoare de producție pentru perioada 1998-2002. Ulterior, măsura a fost inclusă în registrul ajutoarelor nenotificate cu numărul NN 57/05. Decizia Comisiei de a iniția procedura a fost publicată în Jurnalul Oficial al Uniunii Europene (). Comisia a invitat celelalte state membre şi părțile terţe interesate să își prezinte observațiile cu privire la ajutoarele în cauză. Franța a solicitat un termen suplimentar de răspuns, prin scrisoarea din 5 august 2005, înregistrată la 9 august 2005. Aceasta a transmis comentariile sale prin scri- soarea din 4 octombrie 2005, înregistrată la data de 6 octombrie 2005. Prin scrisoarea din 22 octombrie 2005, înregistrată la 24 octombrie 2005, Comisia a primit observațiile unei părți terţe interesate, Federația comitetelor economice agricole asociate sectorului producţiei de fructe şi legume [Făderation des Comit&s Economiques Agricoles rattach&s ă la filire de production des fruits et legumes] (denumită în continuare FEDECOM), care reuneşte comi- tetele economice agricole și federațiile specializate în fructe și legume. Aceste observații au fost transmise auto- rităților franceze prin scrisoarea din 1 decembrie 2005. La rândul lor, autoritățile franceze au răspuns prin scri- soarea din 28 decembrie 2005, prin care au acceptat transmiterea scrisorilor din 26 decembrie 2002 şi din 22 iulie 2003 către FEDECOM. În aceeaşi scrisoare, auto- ritățile franceze au transmis o rectificare la tabelele financiare furnizate anterior. Prin scrisoarea din 18 ianuarie 2006, scrisorile în cauză au fost transmise către FEDECOM. (!) JO C 233, 22.9.2005, p. 21.